Osnovna škola Dragutina Domjanića, Sveti Ivan Zelina, I. Gundulića 2, OIB 19247339828, koju zastupa ravnateljica Gordana Čosić (dalje: Škola) i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime roditelja/skrbnika), adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (dalje: roditelj/skrbnik) sklopili su

**UGOVOR O KORIŠTENJU USLUGA PREHRANE U ŠKOLSKOJ KUHINJI**

**Članak 1.**

Škola se obavezuje za školsku godinu 2016./2017. organizirati prehranu u školskoj kuhinji za učenicu/učenika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, razred \_\_\_\_\_\_\_\_\_\_\_\_, a roditelj/skrbnik se obvezuje tu prehranu platiti prema ispostavljenom računu.

**Članak 2.**

Prehrana se organizira u nastavne dane i podrazumijeva jedan obrok po učeniku dnevno, u vrijeme koje odredi Škola, a sve u skladu s Nacionalnim smjernicama za prehranu učenika u osnovnim školama Ministarstva zdravlja RH i mogućnostima Škole.

**Članak 3.**

Odluku o visini cijene jednog obroka po učeniku donosi Školski odbor te će ista biti objavljena na oglasnoj ploči škole kao i na web-stranici škole. Ukoliko dođe do povećanja cijene prehrane, roditelj/skrbnik može raskinuti ugovor pisanim putem, razredniku ili na e-mail osnovna.skola.zelina@zg.t-com.hr i to u roku **7 dana**.

Jelovnik utvrđuje i objavljuje Škola na vratima blagovaonice kao i na web-stranicama.

Ako učenik ne koristi uslugu prehrane pet i više dana u kontinuitetu u tijeku mjeseca (uslijed opravdanih izostanaka) ukupna cijena obroka umanjit će mu se za dane izostanka i odbiti od ukupnog troška obroka za sljedeći mjesec. Roditelj/skrbnik dužan je dulji izostanak prijaviti pisanim putem **u tajništvo Škole** odmah po izostanku učenika, a najkasnije u roku tri dana od prvog dana izostanka učenika.

Ukoliko roditelj/skrbnik u navedenom roku ne opravda izostanak učenika, cijena prehrane za taj mjesec neće se umanjiti za dane izostanka.

**Članak. 4.**

Škola ispostavlja račun roditelju/skrbniku na početku mjeseca za taj mjesec. Dostava računa se vrši na način da razrednik uruči račun učeniku, a ovaj roditelju/skrbniku.

Roditelj/skrbnik se obvezuje da će utvrđeni mjesečni iznos cijene prehrane uplaćivati putem uplatnice koju će dobiti svaki mjesec od Škole (odnosno prema pozivu na broj dodijeljenom od strane Škole), a najkasnije do 20. u mjesecu za tekući mjesec, na IBAN škole HR0723600001101399839 u Zagrebačkoj banci počevši od 1. 9. 2016. godine.

Gotovinsko plaćanje na blagajni škole moguće je samo po posebnoj odluci ravnatelja Škole.

Ukoliko roditelj/skrbnik ne podmiri račun za tekući mjesec do kraja mjeseca, Škola može uskratiti mogućnost prehrane učeniku sve do podmirenja računa.

Ukoliko račun ne bude podmiren niti u toku idućeg mjeseca, Škola će raskinuti ugovor i poduzeti korake za sudsku naplatu duga.

**Članak 5.**

Roditelj/skrbnik može otkazati ugovor o korištenju usluge prehrane dva puta u tijeku školske godine pisanim putem, razredniku ili na e-mail osnovna.skola.zelina@zg.t-com.hr i to tjedan dana prije isteka mjeseca za sljedeći mjesec, uz obavezno podmirenje dotadašnjih troškova.

**Članak 6.**

Učenici slabijeg imovnog stanja nisu dužni plaćati školsku kuhinju ukoliko tu obavezu za njih preuzme općina/grad na čijem području stanuju ili druga ustanova/udruga.

**Članak 7.**

Ugovorne strane su suglasne da za sve što nije utvrđeno ovim Ugovorom važe odredbe općih akata Škole i drugih općih akata kojim je regulirano korištenje usluga prehrane i ostvarivanje prava i obveza Škole i roditelja.

**Članak 8.**

Mogući spor rješavat će nadležni sud.

**Članak 9.**

Ovaj ugovor sačinjen je u dva (2) istovjetna primjerka od kojih svaka ugovorna strana zadržava po jedan (1) primjerak.

Roditelj/skrbnik: Za Školu:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 mr. Gordana Čosić, prof., ravnateljica

Sveti Ivan Zelina,\_\_\_\_\_\_\_\_\_\_\_\_\_\_\_\_ 2016. god.

KLASA:

URBROJ: